S.Novruzov. Təşəkkür edirəm, hörmətli Ziyafət müəllim. Həm Hadi müəllimin, həm də Əbülfəs müəllimin çıxışlarında bu qanunun mahiyyəti, tələbləri barəsində geniş məlumat verildi. O baxımdan mən hesab edirəm ki, birinci oxunuş olduğu üçün konseptual baxımdan biz bunu qəbul edə bilərik. İkinci oxunuşda isə maddələr üzrə təkliflərimizi verə bilərik. Çünki birinci oxunuşun xüsusiyyəti ondan ibarətdir ki, bunun zəruriliyi bilinsin, biz də bu haqda öz fikirlərimizi deyək. Həmkarlarım tərəfindən kifayət qədər deyildi və ona görə də bunun qəbul olunmasının tərəfdarıyam. Çünki bizim digər məsələlərimiz də var və bunların hər birinə müəyyən vaxt ayırmağa ehtiyac duyulur.